### Resume

På Baggrund af byrådets beslutning d. 25. maj 2022 er der udarbejdet et skitseprojekt for krydset [adresse]. Der søges en anlægsbevilling på 2,25 mio. kr. til etablering af anlægsprojektet.

### Sagsfremstilling

Byrådet har på mødet d. 25. maj 2022 godkendt en anlægsbevilling på 0,35 mio. kr. til skitseprojektering af krydset [adresse].

[adresse] 2018-2030 sætter rammerne for den overordnede trafikafvikling i og omkring [adresse]. Et af forholdene er at frigøre Vejle midtby for gennemkørende trafik ved at forbedre ring 2, vejfirkanten. Ændringen af krydset Boulevarden-Vardevej, skal optimere trafikafviklingen på Vejfirkanten, så der skabes en bedre udnyttelse af signalanlægget. Opgraderingen er samtidig en del af, at sikre en højere kapacitet på strækningen [adresse] og [adresse]. Således kan trafikken i højere grad afvikles her, end indenfor Vejfirkanten.

[adresse] indebærer, at både den fremtidige kombinerede venstresvings- og ligeudbane, højresvingsbane samt cykelstien forlægges mod vest, hvor pølseboden er placeret i dag. Dette medfører at pølseboden skal flyttes over i parken med facaden vinkelret på [adresse], som besluttet af Teknisk Udvalg d. 4. oktober 2022. Stien gennem parken forlægges mod nord og der fældes et par træer for at give plads til pølseboden. Træerne erstattes jf. træstrategien.Vest for pølseboden placeres en lille affalds-ø til pølseboden, som omkranses af hæk. Syd for pølseboden plantes hæk, for at skærme for pølseboden ind mod lejlighederne.

Projektet medfører desuden nedlæggelse af p-pladser i midterrabatten på [adresse], som besluttet af Teknisk Udvalg d. 16. august 2022, bl.a. for at skabe plads til den kombinerede venstresvings- og ligeudbane. Den resterende midterrabat erstattes af begrønning. Denne begrønning laves i form af både plantning af træer samt stauder.

Øst for de kommende svingbaner og cykelstien etableres et lille grønt areal, som begrønnes med bøgepur.

Som erstatning for de tidsbegrænsede p-pladser, der nedlægges i midterrabatten, etableres der 3 tidsbegrænsede p-pladser i parkeringsbanen mod vest. Teknik og Miljø vil løbende holde øje med de tidsbegrænsede p-pladser, så antallet svarer til behovet på stedet.

### Økonomi

![](data:image/png;base64...)

Figur 1 sagens økonomiske konsekvenser

Opsummering af de bevillingsmæssige konsekvenser

Sagen medfører, at der gives anlægsbevilling og afsættes rådighedsbeløb på 2,25 mio. kr. i 2023 til krydsombygning af [adresse]. Udgiften finansieres af pulje til Infrastruktur hvor der i 2023 er et ikke disponeret budget på 2,467 mio. kr.

Afledt drift

Der er afledt drift i 2024 på 99.000 kr., faldende til 67.000 kr. i 2025 og 34.000 kr. i 2026-2028. Fra 2029 og frem er den afledte drift på 30.000 kr.

Den afledte drift vedrører gadelys og vedligehold af beplantning. Udgifterne vedr. afledt drift indgår i budgetlægningen for 2024-2027 – spor 2.

Høring
Økonomi & Controlling har ingen bemærkninger af bevillingsmæssig karakter.

### Klima og resiliensvurdering

Projektet skal forbedre trafikafviklingen på Vejfirkanten, så Vejle midtby en gang i fremtiden kan friholdes for gennemkørende trafik til gavn for cykler, gående og udviklingen af bylivet.

### Sagens videre forløb

Sagen skal behandles af Økonomiudvalget og Byrådet.

### Teknik- og Miljødirektøren indstiller,

|  |  |
| --- | --- |
| at | de bevillingsmæssige konsekvenser godkendes, jf. bevillingsskema under afsnittet økonomi |

### Beslutning

Anbefalet, idet målet, uagtet formuleringen i sagen, er at bidrage til at minimere gennemkørende trafik i Vejle midtby.